tartuNLP/wikipedia-smugri-20251201 huggingface dataset:
Nikita Mazepin

Nikita Dmitrijevitš Mazepin (, s. 2. maaliskuuta 1999 Moskova, Venäjä) on venäläinen rata-autoilija. Hän teki joulukuussa 2020 monivuotisen kuljettajasopimuksen Formula 1 -talli Haasin kanssa. Maaliskuussa 2022 Haas-talli irtisanoi Mazepinin sopimuksen tallin kanssa Venäjän hyökkättyä Ukrainaan.
Mazepinin isä Dmitri on ansainnut "Forbesin" mukaan noin miljardin euron omaisuutensa kemianteollisuudessa, minkä lisäksi tällä on ollut läheiset suhteet Venäjän presidentti Vladimir Putiniin. Maksukuskin maineen, heikon urheilullisen menestyksen, yksityiselämän skandaalien ja jopa vaarallisena pidetyn ajotyylinsä vuoksi Nikita Mazepin on ollut epäsuosittu kuljettaja monien fanien keskuudessa. Vuoden 2021 alussa hän aiheutti kohun sosiaalisessa mediassa, kun häntä syytettiin epäasiallisesta naisen kourimisesta, ja hän joutui pyytämään anteeksi tekoaan.
Ura.
Mazepin siirtyi kartingista vuonna 2015 formuloiden pariin. Kartingissa Mazepin voitti yhden MM-hopean. Kaudella 2015 hän ajoi muun muassa Formula Renault NEC:issä ja Eurocup Formula Renaultissa. Kaudeksi 2016 Mazepin siirtyi Euroopan Formula 3 -mestaruussarjaan HitechGP-talliin. Helmikuussa 2016 Formula 1 -talli Force India kertoi kiinnittäneensä Mazepinin kehityskuljettajakseen. GP3-sarjassa hän ajoi yhden kauden vuonna 2018, missä hän voitti neljä osakilpailua, mutta hävisi sarjan mestaruuden Anthoine Hubertille. Kausina 2019–2020 hän ajoi Formula 2 -luokkaa, missä hän voitti kaksi osakilpailua kaudella 2020.
Formula 1 -ura.
Kaudella Mazepin ajoi Formula 1 -sarjassa Haas -tallissa. Hän joutui jättämään kauden päättäneen Abu Dhabin GP:n väliin koronatartunnan takia. Mazepin ei saavuttanut ensimmäisellä F1-kaudellaan pisteitä parhaana tuloksenaan Azerbaidžanin GP:n 14 sija. Syyskuussa 2021 Mazepin teki Haasin kanssa jatkosopimuksen kaudesta .
Belgian GP:ssä turva-auton takana ajettaessa hän sai aluksi kilpailun nopeimman kierroksen, mutta se poistettiin virallisista tuloksista eikä yksikään kuljettaja saanut nopeinta kierrosta vuoden 2021 Belgian GP:stä. Koska kilpailu kesti vain yhden kierroksen ennen sen perumista nopeinta kierrosta ei myönnetty.
Ennen kauden alkua Mazepin ja hänen sponsorinsa Uralkali joutuivat vaikeuksiin, koska Haas-talli poisti sponsorinsa logon ja mainostarrat autoistaan Venäjän hyökättyä Ukrainaan ja myöhemmin irtisanoi sopimukset.
Lyhyen F1-uransa jälkeen Mazepin on ajanut Aasian Le Mans -sarjaa.
Chairóneia

Chairóneia (; myös "Herónia") on Kreikan kylä sekä samanniminen Livadeián kunnan kunnallisyksikkö (Δημοτική Ενότητα Χαιρωνείας, "Dimotikí Enótita Chaironeías") ja entinen itsenäinen kunta. Se sijaitsee Boiotian alueyksikössä Keski-Kreikan alueella. Koko kunnallisyksikön väkiluku on 1 382 ja varsinaisen Chairóneian kylän väkiluku 556 (vuonna 2011).
Chairóneia sijaitsee linnuntietä noin neljä kilometriä pohjoisluoteeseen Livadeián kaupungista ja noin 12 kilometriä länteen Orchomenóksesta. Kylä on ottanut nimensä antiikin aikaisesta Khaironeian kaupungista, joka sijaitsi sen paikalla. Se tunnetaan muun muassa vuonna 338 eaa. alueella käydystä Khaironeian taistelusta. Kylässä on joitakin antiikin aikaisia jäännöksiä, kuten suurikokoinen leijonapatsas, joka löydettiin vuonna 1818. Kylässä toimii Chairóneian arkeologinen museo.
Nykyisen, myöhemmin syntyneen Chairóneian kylän nimi oli alun perin "Kópraina" (Κόπραινα; myös "Kápraina", Κάπραινα). Se nimettiin uudelleen antiikin aikaisen kaupungin mukaan vuonna 1916. Chairóneia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Livadeián kuntaan yhdessä Dávleian, Koróneian ja Kyriákin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Chairóneian kunnallisyksikkö muodostuu seuraavista kyläyhdyskunnista ja asutuksista:
Ermióni

Ermióni () on Kreikan kaupunki sekä samanniminen Ermionídan kunnan kunnallisyksikkö (Δημοτική Ενότητα Ερμιόνης, "Dimotikí Enótita Ermiónis") ja entinen itsenäinen kunta. Se sijaitsee Argoliin alueyksikössä Peloponnesoksen alueella. Koko kunnallisyksikön väkiluku on 4 099 ja varsinaisen Ermiónin kaupungin väkiluku 2 505 (vuonna 2011).
Ermiónin kaupunki sijaitsee pienellä niemellä Argoliin niemimaan etelärannikolla. Se on saanut nimensä antiikin ajan Hermionen kaupungista, joka sijaitsi samalla paikalla. Ermióni on nykyisin pienimuotoinen turistikohde ja muistuttaa monin tavoin Kreikan saaristokaupunkeja. Kaupungin satamasta on yhteys Pireukseen sekä kaupungin edustalla sijaitseville Dokóksen ja Hydran saarille. Ermiónin kunnallisyksikkö käsittää Ermionídan kunnan itäosan. 
Ermióni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ermionídan kunnaksi yhdessä Kranídin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Ermiónin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Fredrik Lundelin

Fredrik Lundelin (1835– 17. toukokuuta 1918 Tampere) oli suomalainen kuoronjohtaja, joka 1800-luvun lopussa tunnettiin yhtenä Tampereen merkittävimmistä musiikkivaikuttajista.
Elämä.
Tampereelle töiden perässä vuonna 1858 muuttanut Lundelin työskenteli aluksi Tampereen Verkatehtaalla vanuttajana ja yleni myöhemmin työnjohtajaksi. Lundelin innostui musiikista vasta Tampereella, jossa hänen opettajanaan toimi Pellavatehtaan Lauluseuran 1869 perustanut kansakoulunopettaja Antti Tervo. Hän opetti Lundelinille laulun lisäksi myös kuoronjohtamista. Vuonna 1879 Lundelin pääsi johtamaan Tampereen kaupungin satavuotisjuhlissa esiintynyttä kuoroa ja 1884 hän sai johdettavakseen pellavatehtaalla toimineen Kansanvalistusseuran kuoron, jonka nimeksi pian muutettiin Tampereen Työväen Lauluseura. Myöhemmin Lundelin jatkoi itse musiikinopettajana, hänen oppilaisiinsa kuului muun muassa Lundelinin tyttären kanssa avioitunut varastopäällikkö Ernst Lindroth.
Ludelin toimi aktiivisesti myös Tampereen Työväenyhdistyksessä, jota hän oli perustamassa vuonna 1866. Vuonna 1888 Lundelin ehdotti Tampereen talouskoulun perustamista, joka aloitti toimintansa neljä vuotta myöhemmin.
Perhe.
Lundelinin puoliso oli Eeva Frisk. Perheen lapsista Fredrika, Vendla (1862–1949), Sikstus Bernhard (1860–1932) ja August (1871–1950) olivat myös musiikinharrastajia. Vendla toimi muun muassa Tampereen työväenyhdistyksen kuoron pitkäaikaisena johtajana, Sikstus Bernhard oli musiikinopettaja sekä Tampereen kaupungin musiikkijohtaja ja Tampellan verkatehtaan johtajaksi noussut August toimi myös Tampereen Orkesteriyhdistyksen sellistinä. Lundelinista ja hänen neljästä lapsestaan on henkilökuvat vuonna 1947 ilmestyneessä Helvi Jokisen teoksessa "Renkaita suvannon pinnassa", joka esittelee tamperelaisia kulttuurivaikuttajia. Säveltäjä Ernst Linko ja kapellimestari Erkki Linko puolestaan ovat hänen tyttärensä Marian lapsia.
Fredrik Lundelin kuoli sisällissodan päättymisen jälkeen toukokuussa 1918 poikansa kotitalossa taisteluissa raunioituneessa Kyttälän kaupunginosassa. Kansan Sivistysrahaston alaisuudessa toimii nykyään Sikstus Bernhard, Fredrik ja Vendla Lundelinin rahasto.
Fílippoi

Fílippoi (; myös "Fílippi") on Kreikan kylä sekä samanniminen Kaválan kunnan kunnallisyksikkö (Δημοτική Ενότητα Φιλίππων, "Dimotikí Enótita Filíppon") ja entinen itsenäinen kunta. Se sijaitsee Kaválan alueyksikössä Itä-Makedonian ja Traakian alueella. Koko kunnallisyksikön väkiluku on 11 711 ja varsinaisen Fílippoin kylän väkiluku 894 (vuonna 2011).
Fílippoi sijaitsee linnuntietä noin 12 kilometriä luoteeseen Kaválan kaupungista. Kunnallisyksikkö käsittää Kaválan kunnan pohjoisosan. Fílippoi on saanut nimensä antiikin ajan Filippoin kaupungista, joka sijaitsi kunnallisyksikön alueella lähellä nykyistä Krinídesin kaupunkia, noin kuusi kilometriä länteen nykyisestä kylästä.
Fílippoi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kaválan kuntaan.
Kunnallisyksikön osat.
Fílippoin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Górtyna (Arkadia)

Górtyna (; myös "Górtina"; virallisesti Δημοτική Ενότητα Γόρτυνος, "Dimotikí Enótita Górtynos") on yksi Megalópolin kunnan kunnallisyksiköistä ja entinen itsenäinen Kreikan kunta. Se sijaitsee Arkadian alueyksikössä Peloponnesoksen alueella. Kunnallisyksikön väkiluku on 720 (vuonna 2011).
Górtyna on saanut nimensä antiikin ajan Gortyksen kaupungista, joka sijaitsi sen alueella. Górtyna oli itsenäinen kunta vuoden 2010 loppuun saakka. Sen kuntakeskus oli Górtynan suurin asutus Karýtainan kylä. Vuoden 2011 alussa kunta yhdistettiin Kallikrates-suunnitelmana tunnetun aluehallintouudistuksen myötä Megalópolin kuntaan yhdessä Falaisían kanssa, jolloin se muuttui uuden kunnan kunnallisyksiköksi.
Kunnallisyksikön osat.
Górtynan kunnallisyksikkö muodostuu seuraavista kyläyhdyskunnista ja asutuksista:
Iolkos

Iolkos (, ) oli mykeneläisaikainen palatsikeskus ja asutus sekä antiikin aikainen kaupunkivaltio ("polis") Magnesiassa, Thessaliassa Kreikassa. Sen todennäköinen arkeologinen kohde sijaitsee Vóloksen kunnassa lähellä Dimínin kaupunkia.
Iolkos oli kreikkalaisessa mytologiassa paikka, josta argonautit lähtivät retkelleen Argo-laivalla Iasonin johdolla. Iolkoksen kuninkaana myyteissä toimivat Iasonin isä Aison sekä Pelias.
Iolkoksen oletetaan olevan sama paikka kuin Dimínin läheltä löydetty mykeneläisaikainen asutus. Nykyinen Iolkóksen kylä sijaitsee eri paikassa. Dimínin alue oli ollut asuttu jo neoliittisella kivikaudella. Varhaisella tai keskisellä helladisella kaudella eli pronssikaudella asutus siirtyi alemmaksi noin 150 metriä kaakkoon neoliittisen asutuksen paikasta. Asutus on perustettu 1400-luvulla eaa. ja kukoisti 1300- ja 1200-luvuilla eaa. Se koostui megaron-tyylisistä taloista, jotka oli rakennettu noin 4,5 metriä leveän pohjois-eteläsuuntaisen pääkadun varrelle. Katua on säilynyt noin 45 metrin matkalta. Asutuksen koko on ollut noin 100 000 neliömetriä ja se sijaitsi Pagasainlahden pohjukassa.
Iolkoksesta on löydetty myös mykeneläisaikainen palatsikeskus, joka syntyi 1200-luvun eaa. alkupuolella. Se oli ilmeisesti rakennettu varhaisemman, 1300-luvulla eaa. rakennetun megaronin paikalle. Palatsissa oli kaksi megaronia sekä pienempiä rakennuksia ja keskuspiha. Se tuhoutui tulipalossa 1200-luvun eaa. lopulla tai 1100-luvun eaa. alkupuolella. 
Järjestelmälliset arkeologiset kaivaukset alueella alkoivat vuonna 1980 ja jatkuvat edelleen.
Ithómi (Messenia)

Ithómi (; virallisesti Δημοτική Ενότητα Ιθώμης, "Dimotikí Enótita Ithómis") on yksi Messínin kunnan kunnallisyksiköistä ja entinen itsenäinen Kreikan kunta. Se sijaitsee Messenian alueyksikössä Peloponnesoksen alueella. Kunnallisyksikön väkiluku on 1 879 (vuonna 2011).
Ithómi on saanut nimensä sen alueella sijaitsevasta Ithómi-vuoresta (myös Voulkánou) sekä antiikin ajan "Ithomen" kaupungista, joka sijaitsi aiemmin Messenen kaupungin paikalla. Messenen rauniot ovat Ithómin tunnetuin nähtävyys. Kunnallisyksikkö käsittää Messínin kunnan pohjoisosan.
Ithómi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Messínin kuntaan yhdessä Aípeian, Androúsan, Aristoméniin, Petalídin, Tríkorfon ja Voufrádeen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Ithómin kunnallisyksikkö muodostuu seuraavista kyläyhdyskunnista ja asutuksista:
Lérna

Lérna (; virallisesti Δημοτική Ενότητα Λέρνας, "Dimotikí Enótita Lérnas") on yksi Árgos-Mykíneen kunnan kunnallisyksiköistä ja entinen itsenäinen Kreikan kunta. Se sijaitsee Argoliin alueyksikössä Peloponnesoksen alueella. Kunnallisyksikön väkiluku on 2 319 (vuonna 2011).
Lérnan kunnallisyksikön alue sijaitsee Argoliinlahden pohjukassa. Se on saanut nimensä antiikin ajan Lernan alueesta, joka oli tunnettu lähteistään ja järvestään sekä kreikkalaisessa mytologiassa erityisesti Lernan Hydrasta. Lernan alue sijaitsi nykyisen Mýloin kylän lähellä.
Lérna oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Árgos-Mykíneen kunnaksi yhdessä Achladókampoksen, Aléan, Árgoksen, Koutsopódin, Lýrkeian, Mykíneen ja Néa Kíoksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Lérnan kunnallisyksikkö muodostuu seuraavista kyläyhdyskunnista ja asutuksista:
Koutsopódi

Koutsopódi (; myös "Kutsopódi"; ) on Kreikan kylä sekä samanniminen Árgos-Mykíneen kunnan kunnallisyksikkö (Δημοτική Ενότητα Κουτσοποδίου, "Dimotikí Enótita Koutsopodíou") ja entinen itsenäinen kunta. Se sijaitsee Argoliin alueyksikössä Peloponnesoksen alueella. Koko kunnallisyksikön väkiluku on 3 272 ja varsinaisen Koutsopódin kylän väkiluku 1 857 (vuonna 2011).
Koutsopódi on vanhan Mysias-nimisen alueen keskus. Antiikin aikana siellä oli Demeterin pyhäkkö. Nykyisin samalla paikalla on Vapahtajan kirkastumisen ("Metamórfosi Sotíros") kirkko. Koutsopódi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Árgos-Mykíneen kunnaksi yhdessä Achladókampoksen, Aléan, Árgoksen, Lérnan, Lýrkeian, Mykíneen ja Néa Kíoksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Koutsopódin kunnallisyksikkö muodostuu seuraavista kyläyhdyskunnista ja asutuksista:
Lýrkeia

Lýrkeia () tai Lyrkeía (Λυρκεία) on Kreikan kylä sekä samanniminen Árgos-Mykínesin kunnan kunnallisyksikkö (Δημοτική Ενότητα Λυρκείας, "Dimotikí Enótita Lyrkeías") ja entinen itsenäinen kunta. Se sijaitsee Argoliin alueyksikössä Peloponnesoksen alueella. Koko kunnallisyksikön väkiluku on 2 058 ja varsinaisen Lýrkeian kylän väkiluku 319 (vuonna 2011).
Lýrkeian kylä sijaitsee linnuntietä noin 18 kilometriä länsiluoteeseen Árgoksen kaupungista. Lýrkeian kunnallisyksikkö käsittää alueen Árgos-Mykínesin kunnan länsiosassa. Antiikin aikana nykyisen kylän lähellä sijaitsi Orneain kaupunki. Nykyisen kylän aiempi nimi oli "Káto Bélesi" (Κάτω Μπέλεσι). Se nimettiin vuonna 1928 uudelleen antiikin Lyrkeian kaupungin mukaan, koska Orneain raunioita luultiin vielä tuolloin Lyrkeiaksi.
Lýrkeia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Árgos-Mykínesin kunnaksi yhdessä Achladókampoksen, Aléan, Árgoksen, Koutsopódin, Lérnan, Mykínesin ja Néa Kíoksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Lýrkeian kunnallisyksikkö muodostuu seuraavista kyläyhdyskunnista ja asutuksista:
Lyrkeia

Lyrkeia (, myös "Lyrkeion", , ) oli antiikin aikainen kaupunki Argoliissa Kreikassa. Se sijaitsi nykyisen Árgos-Mykíneen kunnan alueella lähellä nykyistä Schinochórin kylää.
Maantiede.
Lyrkeia sijaitsi Argoliissa luoteeseen Argoksen kaupungista sen ja Orneain kaupungin puolivälissä, 60 stadioninmitan päässä kummastakin. Sen kautta kulki Argoksesta luoteeseen päin lähtenyt tie nimeltä Klimaks, joka seurasi Inakhos-jokea.
Historia.
Lyrkeian kaupungin arvellaan olleen olemassa arkaaisella ja klassisella kaudella. Sitä ei ole luettu nykytutkimuksessa polisten eli itsenäisten kaupunkivaltioiden joukkoon, mutta on arveltu, että se olisi saattanut olla Argoksen alainen polis jossakin vaiheessa historiaansa. Kaupungin sanotaan olleen alun perin nimeltään "Lynkeia", ja saaneen nimensä Lynkeuksesta, joka pakeni sinne sen jälkeen kun Danaoksen tyttäret olivat murhanneet kaikki hänen veljensä hääyönään. Hän ilmoitti uskolliselle vaimolleen Hypermnestralle turvallisesta saapumisestaan perille sytyttämällä soihdun, ja Hypermnesta ilmoitti samoin olevansa turvassa pitämällä soihtua ylhäällä Larissalla, Argoksen akropoliilla. Myöhemmin kaupungin nimeksi tuli Lyrkeia Lyrkoksesta, Lynkeuksen pojan Abaan pojasta. Pausaniaan aikana kaupunki oli raunioina.
Orneain raunioita luultiin aiemmin virheellisesti antiikin Lyrkeian kaupungin jäänteiksi. Siksi niiden lähellä sijaitseva nykyinen Lýrkeian kylä, aiempi Káto Bélesi, on nimetty Lyrkeian mukaan vuonna 1928.
Medeon (Fokis)

Medeon () oli antiikin aikainen kaupunki ja kaupunkivaltio ("polis") Fokiin maakunnassa Kreikassa. Se sijaitsi nykyisen Boiotian Dístomo-Aráchova-Antíkyran kunnan alueella noin neljä kilometriä kaakkoon nykyisestä Áspra Spítian kylästä. 
Maantiede.
Medeon sijaitsi Korintinlahteen kuuluvan Antikyranlahden pohjoisrannalla. Pausaniaan mukaan kaupunki sijaitsi lähellä Antikyran kaupunkia, ja nykyisin se sijoitetaan lahden rannalle toiselle puolelle Antikyran paikasta (ja nykyisestä Antíkyran kylästä) nähtynä. Alue oli antiikin aikana Fokista, mutta nykyisin se kuuluu Boiotian alueyksikköön. Strabon sijoitti Medeonin lännemmäksi Krisanlahden rannalle noin 160 stadioninmitan eli 28 kilometrin päähän Boiotian rajalta. Fokiin Medeonia ei tule sekoittaa Boiotian Medeoniin.
Historia.
Medeon on ollut asuttu viimeistään pronssikaudella, ja sen akropolis eli linnavuori oli käytössä mykeneläisellä ajalla noin 1400–1150 eaa. Alueelta on löydetty mykeneläisiä hautoja, muun muassa yksi tholos-hauta eli pyöröhauta. Kreikkalaisessa mytologiassa kaupunki sai nimensä Pyladeen ja Elektran pojasta Medeonista.
Kreikan pimeinä vuosisatoina asutuksessa saattoi olla katkos. Varmuudella paikka oli asuttu jälleen geometrisella kaudella. Medeon oli 300-luvulla eaa. osa Fokiin liittoa. Kaupungin kansalaisesta käytettiin etnonyymiä "Medeōnios" (). Medeon tuhottiin kolmannen pyhän sodan lopulla vuonna 346 eaa. Noin 175/135 eaa. kaupunki oli liitossa ("sympoliteia") ylempänä vuoristossa sijainneen Stiriin kaupungin kanssa. Sen seurauksena Medeon lakkasi olemasta itsenäisenä poliksena, ja siitä tuli Stiriin "fratria".
Kaupunki oli raunioina Pausaniaan aikana 100-luvulla jaa. Ensimmäiset arkeologiset kaivaukset alueella suoritettiin vuonna 1907. Varsinaiset kaivaukset suoritettiin 1960-luvulla melko pikaisesti, kun lähelle oltiin rakentamassa teollisuutta.
Rakennukset ja löydökset.
Medeonin ydin sijaitsi akropolis-kukkulalla lahden rannalla. Se oli ympäröity muurein, joiden pituus itä-länsisuunnassa oli noin 200 metriä ja leveys pohjois-eteläsuunnassa noin 150 metriä. Muureista ja luoteisosan kolmesta tornista osa on säilynyt. Kukkulan huipulla on todennäköisesti julkisiin rakennuksiin kuuluneita jäänteitä. Myös kaupungin hautausmaa on löydetty.
Medeonin haudasta numero 239 on löydetty luusta tehty sinettileimasin (MED Zg 1), jossa on kolme lineaari-B-kirjoitusmerkkiä. Hauta on ajoitettu myöhäismykeneläiselle kaudelle LH IIIC (1200–1100/1050 eaa.), mutta itse leimasimen on ehdotettu voivan olla eräänlainen perintökalleus varhaisemmalta ajalta, kausilta LH IIIA–IIIB (n. 1400–1200 eaa.), jolloin lineaarikirjoitus oli vielä käytössä. Leimasimen teksti on , "e-ko-ja", mikä saattaa olla tuntematon henkilön- tai paikannimi. Leimasin on nykyisin Delfoin arkeologisessa museossa.
Néa Chalkidóna

Néa Chalkidóna (; myös "Néa Halkidóna"; ) on Kreikan kaupunki sekä samanniminen Filadélfeia-Chalkidónan kunnan kunnallisyksikkö (Δημοτική Ενότητα Νέας Χαλκηδόνας, "Dimotikí Enótita Néas Chalkidónas") ja entinen itsenäinen kunta. Se sijaitsee Keski-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 9 822 (vuonna 2011).
Néa Chalkidóna sijaitsee noin kuusi kilometriä Ateenan keskustasta pohjoiseen ja se on Ateenan esikaupunkialuetta. Kaupungin nimi, ”Uusi Khalkedon”, viittaa Vähässä-Aasiassa sijainneeseen Khalkedonin kaupunkiin, jonka alueelta muutti Ateenaan paljon kreikkalaista väestöä 1920-luvulla osana Kreikan ja Turkin väestönvaihtoa. Néa Chalkidóna oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Filadélfeia-Chalkidónan kunnaksi yhdessä Néa Filadélfeian kanssa, jolloin se muuttui uuden kunnan kunnallisyksiköksi.
Johannes Kreidl

Johannes Kreidl (s. 7. maaliskuuta 1996) on itävaltalainen jalkapalloilija, joka edustaa Veikkausliigassa pelaavaa Kuopion Palloseuraa. Hän on pelipaikaltaan maalivahti.
Ura Itävallassa ja Saksassa.
Kreidl siirtyi huhtikuussa 2014 Wacker Innsbruckin kakkosjoukkueeseen, jossa hän pelasi vain yhden ottelun, ennen kuin hän siirtyi saman vuoden heinäkuussa Saksan Bundesliigassa pelaavan Hamburger SV:n kakkosjoukkueeseen. Hampurilaisseurassakin Kreidl pelasi vain yhden ottelun Regionalliga Nordissa. Helmikuussa 2016 Kreidl siirtyi Veikkausliigan Kuopion Palloseuraan vuoden lainasopimuksella.
Tammikuussa 2017 Kreidl siirtyi kaudeksi Saksaan 1. FC Nürnbergin II-joukkueeseen, josta hän palasi Itävaltaan kaudeksi 2018/19, jossa hän pelasi toisen divisioonan seuran SV Riediin, jota hän oli nostamassa Itävallan Bundesliigaan vuonna 2020.
Kuopion menestyksen ajan maalivahti 2020-luvulla.
Kaudeksi 2021 Kreidl palasi uudelleen Kuopioon KuPS:n Veikkausliigaseuraan, jossa hän on pelannut neljä kautta, jona aikana hän on ollut voittamassa kaudella 2024 Suomen mestaruuden. Elokussa 2023 Kreidl teki KuPS:n kanssa peräti viiden vuoden sopimuksen.
Itävallan maajoukkueissa.
Kreidl on pelannut Itävallan alle 18-, alle 19-, alle 20- ja alle 21-vuotiaiden maajoukkueessa kaikkiaan kahdeksan maaottelua.
Néa Kíos

Néa Kíos () on Kreikan kaupunki sekä samanniminen Árgos-Mykíneen kunnan kunnallisyksikkö (Δημοτική Ενότητα Νέας Κίου, "Dimotikí Enótita Náas Kíou") ja entinen itsenäinen kunta. Se sijaitsee Argoliin alueyksikössä Peloponnesoksen alueella. Kaupungin ja kunnallisyksikön väkiluku on 2 778 (vuonna 2011).
Néa Kíoksen kaupunki sijaitsee Argoliinlahden pohjukassa Ínachos-joen suussa noin kuusi kilometriä etelään Árgoksen kaupungista. Néa Kíos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Árgos-Mykíneen kunnaksi yhdessä Achladókampoksen, Aléan, Árgoksen, Koutsopódin, Lérnan, Lýrkeian ja Mykíneen kanssa, jolloin se muuttui uuden kunnan kunnallisyksiköksi.
Prosymna

Prosymna () oli mykeneläisaikainen ja antiikin aikainen kaupunki Argoliin maakunnassa Kreikassa. Se sijaitsi myöhemmän Heraionin alueella. Nykyinen Prósymnan kylä on saanut siitä nimensä.
Alueen arkeologiset kaivaukset alkoivat 1800-luvun jälkimmäisellä puoliskolla. Merkittävimmät kaivaukset suoritettiin vuosina 1925–1928 Carl W. Blegenin johdolla. Asutusta on kaivettu vain vähän, koska Heraionin pyhäkköalueen myöhemmät arkaaisen ja klassisen kauden rakennusten jäänteet sijaitsevat sen päällä. Suurin osa löydöistä on peräisin asutuksen hauta-alueilta akropoliin eli linnavuoren läheisiltä kukkuloilta. Alueelta on löydetty yksi tholos-hauta, lukuisia kammiohautoja sekä suuri määrä keramiikkaa.
Prósymna

Prósymna (; myös "Prósimna") tai "Prosýmni" (Προσύμνη; myös "Prósimni") on Kreikan kylä, joka kuuluu hallinnollisesti Árgos-Mykíneen kuntaan, Argoliksen alueyksikköön ja Peloponnesoksen alueeseen. Aiemmin kylä kuului Mykíneen kuntaan ja vuodesta 2011 lähtien Árgos-Mykíneen kunnan Mykíneen kunnallisyksikköön. Kylä muodostaa oman kyläyhdyskuntansa (Τοπική Κοινότητα Προσύμνης, "Topikí Koinótita Prosýmnis"). Kylän väkiluku on 589 (vuonna 2011).
Prósymna sijaitsee linnuntietä noin 14 kilometriä koilliseen Árgoksen kaupungista. Kylä on saanut nimensä mykeneläisaikaisesta Prosymnan asutuksesta, joka sijaitsi sen lähellä. Kylän aiempi nimi oli "Bermpáti" (Μπερμπάτι), mutta se nimettiin uudelleen muinaisen kaupungin mukaan vuonna 1927. Kylän lähistöllä on paljon mykeneläisaikaisia ja antiikin aikaisia kohteita.
Euroopan Grand Prix 2016

Euroopan Grand Prix 2016 (virallisesti 2016 Formula 1 Grand Prix of Europe) oli Formula 1 -kauden 2016 kahdeksas osakilpailu, joka ajettiin 19. kesäkuuta 2016 Bakun katuradalla Azerbaidžanissa.
Kyseessä oli historian ensimmäinen Formula 1 -kilpailu Azerbaidžanissa ja myös ensimmäinen Euroopan Grand Prix sitten kauden 2012, jolloin se kilpailtiin Valencian katuradalla Espanjassa.
Vapaat harjoitukset.
Red Bullin Daniel Ricciardo törmäsi seinään ensimmäisessä harjoituksessa, aiheuttaen punaisen lipun. Myös Carlos Sainz kosketti ratareunuksia rikkoen etusiiven päätylevyä.
Toisessa harjoituksessa Ferrarin Kimi Räikkönen pysähtyi radan varteen MGU-K vian takia. Myös Räikkösen tallikaveri Sebastian Vettel kutsuttiin radalta pois saman vian vuoksi.
Kolmansissa harjoituksissa lauantaina Sergio Pérez osui seinään, samaisessa paikassa kuin Ricciardo. Pérezin autoon jouduttiin vaihtamaan vaihdelaatikko, ja hän sai aika-ajoon viiden lähtöruudun rangaistuksen.
Aika-ajot.
Nico Rosberg ajoi paalupaikalle. Sergio Pérez ajoi toiseksi, mutta putosi ruutuun seitsemän. Daniel Ricciardo oli kolmanneksi nopein, ennen Sebastian Vetteliä ja Kimi Räikköstä. Valtteri Bottas oli kahdeksas. Lewis Hamilton osui seinään mutkassa 10, rikkoen eturipustuksensa Q3:ssa. Hamilton jäi lähtöruutuun 10.
Kilpailu.
Max Verstappen ohitti ensimmäisessä mutkassa Valtteri Bottaksen ja nousi kahdeksanneksi. Bottas kuitenkin kuittasi pian Verstappenilta sijoituksen takaisin, samoin kuin Daniil Kvjatilta, joka joutui keskeyttämään alkukierroksilla. Myös Kvjatin tallikaverin, Carlos Sainzin matkanteko päättyi kesken jousituksen petettyä.
Kimi Räikkönen sai viiden sekunnin aikarangaistuksen ja kaksi rangaistuspistettä varikolletuloviivan sääntöjenvastaisesta ylittämisestä. Red Bullit kärsivät suuremmasta rengaskulumasta kuin muut, ja he joutuivat pysähtymään kahdesti, ainoina kärkikymmeniköstä. Euroopan GP:n voittoon ajoi Nico Rosberg, ennen Ferrarin Sebastian Vetteliä ja Force Indian Sergio Péreziä, joka siirtyi Kimi Räikkösen edelle viimeisen kierroksen alussa. Räikkönen ajoi maaliin neljäntenä, rangaistuksestaan huolimatta. Lewis Hamilton nousi kymmenennestä ruudusta viidenneksi. Valtteri Bottas nousi kuudenneksi. Tämä oli toistaiseksi viimeisin kerta, kun saksalaiskuljettajat ottaa kaksoisvoiton.
Tegéa

Tegéa (; virallisesti Δημοτική Ενότητα Τεγέας, "Dimotikí Enótita Tegéas") on yksi Trípolin kunnan kunnallisyksiköistä ja entinen itsenäinen Kreikan kunta. Se sijaitsee Arkadian alueyksikössä Peloponnesoksen alueella. Kunnallisyksikön väkiluku on 3 544 (vuonna 2011).
Tegéan kunnallisyksikkö on saanut nimensä antiikin ajan Tegean kaupungista, joka sijaitsi sen alueella. Se tunnettiin ennen kaikkea Athene Alean temppelistä, joka sijaitsi (ja jonka arkeologinen kohde sijaitsee) nykyisen Aléan kylän paikalla.
Tegéa oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Trípolin kuntaan yhdessä Fálanthoksen, Korýthion, Levídin, Mantíneian, Skirítidan ja Valtétsin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Tegéan kunnallisyksikkö muodostuu seuraavista kyläyhdyskunnista ja asutuksista:
Traïanoúpoli

Traïanoúpoli (; myös "Traïanúpoli"; virallisesti Δημοτική Ενότητα Τραϊανούπολης, "Dimotikí Enótita Traïanoúpolis") on yksi Alexandroúpolin kunnan kunnallisyksiköistä ja entinen itsenäinen Kreikan kunta. Se sijaitsee Évroksen alueyksikössä Itä-Makedonian ja Traakian alueella. Kunnallisyksikön väkiluku on 2 706 (vuonna 2011).
Traïanoúpolin kunnallisyksikkö on saanut nimensä antiikin ja bysanttilaisen ajan Traianopoliin kaupungista, joka sijaitsi sen alueella. Sen perusti keisari Trajanus ja se tuhoutui 1200–1300-luvuilla. Traïanoúpoli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Alexandroúpolin kuntaan yhdessä Féreen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Traïanoúpolin kunnallisyksikkö muodostuu seuraavista kyläyhdyskunnista ja asutuksista:
Old Pulteney

Old Pulteney on viskitislaamo Skotlannissa Pulteneytownin alueella Wickin kaupungissa. Tislaamo valmistaa "Old Pulteney" -nimistä mallasviskiä useina eri-ikäisinä versioina ja sillä on vierailukeskus Huddart Street -kadulla.
Tislaamo perustettiin vuonna 1826 ja nimettiin Sir William Pulteneyn (k. 1805) mukaan, jonka mukaan myös Pulteneytown on nimetty. Tislaamo on koko Skotlannin mannerosan pohjoisin, ja sen perustamisen aikaan sinne oli vaikea kulkea muuten kuin laivalla. Tislaamoon tuotiin ohraa meriteitse, ja valmis viski kuljetettiin myytäväksi myös meriteitse. Monet tislaamon työntekijät työskentelivät myös kalastajina. Sillin kalastus ei kuulu enää Wickin päivittäisiin elinkeinoihin mutta tislaamo toimii edelleen, tuottaen Ylämaan mallasviskiä jota pidetään yhtenä parhaista. Sen luonteenpiirteiden väitetään johtuvan kypsytyksensä aikana meri-ilmalle altistumisesta.
Tislaamo suljettiin vuonna 1930 vähentyneen kaupankäynnin vuoksi kun paikallinen seurakunta julisti kieltolain, mutta se avattiin uudelleen 1951 kun kieltolaki peruttiin. Sen omistaa nykyisin Inver House Distillers.
Tislaamo käyttää vettä vanhasta myllypurosta, jonka rakensi Thomas Telford. Tämä puro virtaa Loch Hempriggs -järvestä, 3–4 kilometriä etelälounaaseen, ja sen väitetään pyörittäneen ohramyllyä tislaamon paikalla tai sen lähistöllä.
Old Pulteneyn 21-vuotias mallasviski voitti ”World Whisky of the Year” -palkinnon Jim Murrayn vuoden 2012 Whisky Biblessä. Perintösijoille sijoittuivat yhdysvaltalaiset bourbon-viskit George T. Stagg ja Parker’s Heritage Collection Wheated Mash Bill. 12-vuotias mallasviski valittiin luokkansa parhaaksi International Wine and Spirit Competition -kilpailussa vuonna 2006.
Vouliagméni (kaupunki)

Vouliagméni (; transl. myös "Vuliagméni") on Kreikan kaupunki sekä samanniminen Vári-Voúla-Vouliagménin kunnan kunnallisyksikkö (Δημοτική Ενότητα Βουλιαγμένης, "Dimotikí Enótita Vouliagménis") ja entinen itsenäinen kunta. Se sijaitsee Itä-Attikan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 4 180 (vuonna 2011).
Vouliagméni sijaitsee Saroninlahden rannalla noin 20 kilometriä Ateenan keskustasta eteläkaakkoon. Osa kaupungista on rakennettu Kavoúrin niemelle. Kaupunki on nykyisin rantalomakohde ja siellä on useita hiekkarantoja sekä luonnonkaunis Vouliagméni-järvi (suomeksi ”Vajonnut”), joka on antanut kaupungille nimensä. Se on syntynyt luolan katon romahdettua. Järvi sijaitsee vain 100 metrin päässä merenrannasta. Antiikin aikaisiin nähtävyyksiin kuuluvat Apollon Zosterin temppelin rauniot.
Vouliagméni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vári-Voúla-Vouliagménin kunnaksi yhdessä Várin ja Voúlan kanssa, jolloin se muuttui uuden kunnan kunnallisyksiköksi.
Glenn Healy

Glenn Healy (s. 23. elokuuta 1962 Pickering, Ontario, Kanada) on kanadalainen entinen jääkiekkomaalivahti, joka pelasi urallaan 15 vuoden ajan NHL:ssä.
Healy edusti uransa aikana NHL:ssä Los Angeles Kingsiä, New York Islandersia, New York Rangersia sekä Toronto Maple Leafsia, joiden riveissä hän pelasi yhteensä 437 ottelua.
Aarne Linkosuo

Aarne Oskari Linkosuo (vuoteen 1930 Lemberg, 28. tammikuuta 1894 – 23. maaliskuuta 1988) oli suomalainen konditoriamestari ja Tampereen seudulla toimivan leipomo- ja kahvilayritys Linkosuo Oy:n perustaja.
Aarne Linkosuo sai oppinsa helsinkiläisessä Ekbergin konditoriassa ja hän toimi 1930-luvulla työnjohtajana NMKY:n leipomossa Helsingissä. Linkosuo perusti vaimonsa Elsan kanssa vuonna 1936 oman leipomon ja konditoriamyymälän Hotelli Emmauksen taloon Tampereen rautatieaseman läheisyyteen. Yrityksen nimeksi muuttui 1950-luvulla A. &amp; J. Linkosuo Ky kun sen johtoon siirtyi Aarne Linkosuon poika Jussi Linkosuo. Osakeyhtiöksi yritys muuttui 1956 ja samalla se kasvoi voimakkaasti.
White Bear

White Bear oli Englannin kuninkaallisen laivaston vuonna 1564 vesillelaskettu 57-tykkinen kaljuuna.
Valmistus.
Alus valmistettiin Woolwichin telakalla, jossa rakennustöistä vastasi Matthew Baker. Köli laskettiin 1563. Alus laskettiin vesille vuotta myöhemmin. Aluksen aseistuksena oli kaksi kanuunaa, kuusi puolikanuunaa, 21 kulveriinia, 16 puolikulveriinia ja 12 putkea.
Palvelus.
Alus oli kunnostettavana Woolwichissa vuosina 1585–1586 ja otettiin palvelukseen 1588 päällikkönään lordi Howard Effingham, joka luovutti aluksen päällikkyyden helmikuussa 1588 lordi Edward Sheffieldille. Alus osallistui taisteluun Espanjan voittamatonta armadaa vastaan.
Alus rakennettiin uudelleen vuosina 1598–1599 Woolwichissa. Se todettiin 1627 korjauskelvottomaksi ja myytiin 12. kesäkuuta 1629 Rochesterissa.
Jussi-palkinnot 2016

Jussi-gaala 2016 järjestettiin 19. maaliskuuta 2016 Helsingissä. Elokuvien Jussi-ehdokkuudet julkistettiin 29. tammikuuta 2016. Eniten ehdokkuuksia sai elokuva "Häiriötekijä", joka oli ehdolla yhdeksässä kategoriassa.
Voittajat ja ehdokkaat.
Betoni-Jussi.
Betonijussi-palkinto myönnetään elämäntyöstä elokuva-alalla.
Harald Sundberg

Harald Sundberg (27. helmikuuta 1931 Forssa – 4. joulukuuta 1988 Helsinki) oli suomalainen Yleisradion radiotoimittaja. Hän tuli tunnetuksi monien tietovisailu- ja kontaktiohjelmien juontajana ja toimittajana. Vuonna 1963 alkaneen radiouran alkajaisiksi hän teki muun muassa koululaisvisailuja ja työpaikkakonsertteja eri puolilla Suomea. Pian hänestä tuli kesäisten "Lavalauantai"-ohjelmien tuottaja, myöhemmin yhdeksi kesäksi myös juontaja.
Sundberg toimi 1970-luvulla radion "Puhelinlangat laulaa" -puhelintoivekonsertin juontajana ja juonsi ensimmäisen 13. lokakuuta 1972 lähetetyn toivekonsertin yhdessä Marjatta Leppäsen kanssa.
Harald Sundberg kirjoitti ylioppilaaksi vuonna 1951 Helsingissä ja työskenteli aluksi muun muassa Pohjolan Liikenteen ja Suomen Matkailijayhdistyksen palveluksessa sekä vuosina 1959–1963 Helsingin yliopiston Eteläsuomalaisen osakunnan talousjohtajana. Vuonna 1957 hän huolehti tarvike- ja vaatehuollosta Unkarin kansannousun aikaisella Punaisen Ristin pakolaisleirillä Itävallassa.
Steven King

Steven Andrew King (s. 22. heinäkuuta 1969 East Greenwich, Rhode Island, Yhdysvallat) on yhdysvaltalainen entinen jääkiekkoilija. Hän pelasi ammattilaistasolla vuosina 1991-2000.
Ura.
King pelasi Brownin yliopistossa neljän kauden ajan vuosina 1987-1991. Ensimmäisten kahden ammattilaiskautensa aikana hän pelasi 119 ottelua AHL:ssä Binghamton Rangersin joukkueessa, mutta edusti myös New York Rangersia NHL:ssä 24 ottelun ajan. Mighty Ducks of Anaheim liittyi liigaan kaudeksi 1993-1994 ja poimi täydennysvarauksessa Kingin itselleen. King pelasi vuosien 1993-1995 aikana 43 NHL-ottelua, jonka jälkeen vietti lopun uransa pelaten AHL:ssä ja IHL:ssä.
NHL-uransa aikana King pelasi 67 ottelua, jonka jälkeen hän teki 17 maalia ja kahdeksan syöttöpistettä. AHL:ssä hän teki 135 maalia ja 94 syöttöpistettä 257 pelaamassaan ottelussa.
Matti Heikonen

Matti Heikonen (4. maaliskuuta 1937 Turku – 29. joulukuuta 2005 Espoo) oli suomalainen elintarviketieteilijä ja tekniikan tohtori, jonka ura Valion palveluksessa kesti 35 vuotta. Hän kehitti Valiolla muun muassa tavan käyttää juuston ja voin valmistuksessa syntyvä hera raaka-aineeksi. Lisäksi Heikonen toimi Valion Tutkimus- ja tuotekehityskeskuksen apulaisjohtajana ja Helsingin yliopiston elintarviketeknologian dosenttina.
Ura.
Valiolla.
Heikonen valmistui ylioppilaaksi Helsingin lyseosta ja opiskeli kemiaa Teknillisessä korkeakoulussa, mistä hän valmistui diplomi-insinööriksi 1962. Akateemikko A. I. Virtanen palkkasi Heikosen Valion laboratorioon hoitamaan meijerien vesiasioita. Heikonen väitteli 1973 maidon koostumuksesta.
Heikonen sai Valiolla tehtäväkseen ratkaista jätevesiongelman, joka syntyi juuston ja voin tuotannossa erottuvasta herasta, jota on hankala käsitellä puhdistamoissa. Heikonen oivalsi, että hera voitaisiin kääntää jätteestä raaka-aineeksi. Se sisältää muun muassa proteiinia ja maitosokeria, joiden talteen ottamisesti kehitettiin uusia menetelmiä. Heikosen työn ansiosta suomalainen meijariteollisuus sai etua ulkomaalaisiin kilpailijoihinsa. Suomessa jatkojalostetaan lähes kaikki hera. Keksintönsä ansiosta Heikonen palkittiin 1983 Suomalaisella insinöörityöpalkinnolla.
Heratutkimuksensa lisäksi Heikonen osallistui rehun ja maidon laadun analysointimenetelmien kehittämiseen ja tulosten tulkintaan lehmien ruokinnan ohjaamiseksi. Suomalaisen maidon laatu on poikkeuksellisen hyvää Heikosen työn ansiosta.
Heikonen teki Valiolla 35 vuoden uran. Hän jäi eläkkeelle 1997 Tutkimus- ja tuotekehityskeskuksen apulaisjohtajan tehtävästä.
Yliopistossa ja kirjailijana.
Heikonen toimi 1977–1988 elintarviketeknologian dosenttina Helsingin yliopistossa, ja lisäksi hän oli Teknillisten tieteiden akatemian jäsen vuodesta 1979.
Heikonen kirjoitti kaksi tietokirjaa A. I. Virtasesta, "AIV – Keksintöjen aika" (1990) ja "AIV – Isänmaan aika" (1993). Hänen lukemisharrastuksensa näkyy kirjoissa selkeänä suomenkielen käyttönä.
C. J. Janssonin palkinto

C. J. Janssonin palkinto on eräs Puunjalostusinsinöörien (aiemmin Suomen Paperi-insinöörit ry:n) vuosittain jakama suomalainen tunnustuspalkinto. Palkinto myönnetään paperinvalmistuksen ja puunjalostuksen alan julkaisussa ilmestyneen ansiokkaan artikkelin tai tieteellisen tutkielman perusteella. Vuonna 2019 palkinto oli suuruudeltaan 2 000 euroa. Se voidaan myöntää myös pitkäaikaisista ansioista kirjoitustyössä. 
Historiaa: palkinnon perustaminen.
Insinööri Ingwald Sourander painatti 1925 uuden painoksen C. J. Janssonin kirjoittamasta kirjasta "Praktisk Handbok i Träpappers Fabrikation jämte Kartonpapps Tilverkning av Slipad hvitträmassa" (suom. Käytännöllinen käsikirja teollisesta paperintuotannosta sekä kartongin valmistamisesta puuhiokkeesta). Kirja ilmestyi alun perin 1878. Se oli ensimmäinen ruotsinkielinen puuhiokkeen ja kartongin valmistusta koskeva julkaisu. Paperi-insinöörit ry:n kesäkokouksessa 17. heinäkuuta 1925 insinööri Sourander lahjoitti teoksen koko painoksen yhdistykselle. Kirjan myyntituloista koottiin rahasto, jonka varoin myöhemmin on myönnetty C. J. Janssonin nimeä kantava palkinto. Rahaston säännöt hyväksyttiin 21. marraskuuta 1925. Sourander teki eläessään useita lahjoituksia rahastoon.
Linja 2 (Toronton metro)

Line 2 Bloor–Danforth on Toronton metron toinen linja. Se avattiin 25. helmikuuta 1966, ja sen laajennusosat otettiin käyttöön vuosina 1968 ja 1980. Arkipäivisin linjalla tehdään noin 536 000 matkaa.
Linjalla 2 on 31 asemaa ja sen pituus on 26,2 kilometriä. Se on pääosin itä–länsisuuntainen ja seuraa Bloor Streetin (Bloor Street Westin ja Bloor Street Eastin) sekä Danforth Avenuen kulkua. Se päättyy idässä Eglinton Avenue Eastin ja Kennedy Roadin risteykseen Scarboroughissa ja lännessä Dundas Street Westin ja Kipling Avenuen risteykseen Etobicokessa. Vilkkaimpia asemia ovat Bloor–Yonge, St. George ja Kennedy. Bloor–Yongen, St. Georgen ja Spadinan asemilta on vaihtoyhteys linjalle 1 ja Kennedyn asemalta linjalle 3.
Kaupunki suunnittelee korvaavansa tekniikaltaan vanhentuneen linjan 3 jatkamalla linjaa 2 Scarborough Town Centreen saakka. Laajennusosaan kaavaillaan näillä näkymin vain yhtä uutta asemaa, kun alun perin niitä piti tulla kolme.
Fucked Up in a Bad Way

Fucked Up in a Bad Way on punk rock -yhtye The Heartburnsin esikoisalbumi, joka julkaistiin 13. lokakuuta 2006 levymerkillä Fullhouse Records. Vuonna 2012 Airiston punk-levyt julkaisi albumista 500:n kappaleen vinyylipainoksen vaihtoehtoisella kansikuvalla.
Vastaanotto.
Albumi sai hyvän vastaanoton. Soundin arviossa Ville Pirinen albumin äänimaailman rujoudesta ja tunkkaisuudesta huolimatta kertosäkeissä tarjotaan melodisia koukkuja. Lammaszinen Tuomas Koskisen mukaan albumia ei ole pilattu ylituottamalla, sekä epäilee sen olevan äänitetty yhtyeen treenikämpällä.
Voitto Ahonen

Voitto Toivo Helmer Ahonen (31. lokakuuta 1942 Lahti – 27. elokuuta 1995 Vantaa) oli suomalainen Yleisradion taloustoimittaja ja historiantutkija. Voitto Ahonen oli yksi esikuvista Kummeli-tv-sarjan Mauno Ahonen-nimiselle toimittajahahmolle. 
Ahonen kirjoitti ylioppilaaksi Lahden lyseosta 1961, valmistui Helsingin yliopistosta filosofian kandidaatiksi 1968, filosofian maisteriksi 1969, filosofian lisensiaatiksi 1986 ja väitteli filosofian tohtoriksi 1988. Työuransa hän aloitti Sanoma oy:n taloustoimittajana 1968–1971 ja siirtyi Yleisradion toimittajaksi vuosiksi 1971–1995. Vuodesta 1991 lähtien hän toimi Helsingin yliopiston Suomen ja Skandinavian historian dosenttina. Suomen historiallisen seuran tutkijajäseneksi hän pääsi 1990.
Eetu Nousiainen

Eetu Nousiainen (s. 29. huhtikuuta 1997 Kuopio) on suomalainen mäkihyppääjä. Hän edustaa Puijon Hiihtoseuraa. 
Nousiainen on osallistunut nuorten MM-kilpailuihin 2015, 2016 ja 2017. Parhaimmillaan hän sijoittunut henkilökohtaisessa kilpailussa 23:nneksi ja joukkuekilpailussa kuudenneksi Utahissa 2017. 
Lentomäen MM-kilpailuissa 2018 Nousiainen oli henkilökohtaisessa kilpailussa 35:s ja joukkuemäessä kahdeksas. Pyeongchangin olympialaisissa 2018 hän sijoittui normaalimäessä 49:nneksi. Seefeldin MM-kilpailuissa 2019 hän oli normaalimäessä 42:s, suurmäessä 48:s ja joukkuemäessä kymmenes. Lentomäen MM-kilpailuissa Planicassa 2020 hän sijoittui henkilökohtaisessa kilpailussa 36:nneksi ja joukkuemäessä kahdeksanneksi. Oberstdorfin MM-kilpailuissa 2021 hän oli suurmäessä 38:s, normaalimäessä 50:s ja molemmissa joukkuekilpailuissa yhdeksäs. Vikersundin lentomäen MM-kilpailuissa 2022 hän sijoittui 26:nneksi ja joukkuekilpailussa seitsemänneksi. Planican MM-kilpailuissa 2023 hän oli suurmäessä 30:s, normaalimäessä 34:s ja joukkuemäessä yhdeksäs. Kulmin lentomäen MM-kilpailuissa hän sijoittui henkilökohtaisessa kilpailussa 38:nneksi ja joukkuemäessä seitsemänneksi. Trondheimin MM-kilpailuissa 2025 hän oli suurmäessä 36:s.
Nousiainen kilpaili maailmancupissa ensimmäisen kerran Trondheimissa maaliskuussa 2017 sijoittuen 49:nneksi. Ensimmäiset maailmancupin pisteensä hän saavutti oltuaan 25:s Titisee-Neustadtissa joulukuussa 2017. Parhaimmillaan hän on sijoittunut kahdeksanneksi Oberstdorfin lentomäessä maaliskuussa 2022. Continental Cupissa Nousiainen päätyi palkintokorokkeelle ensi kertaa Rukalla joulukuussa 2020. Heinäkuussa 2021 hän voitti Puijolla ensin FIS Cupin kisan ja sitten sijoittui toiseksi Continental Cupissa ja voitti seuraavan Continental Cupin kisan.
Nousiainen voitti alle 18-vuotiaiden Suomen mestaruuden vuonna 2015. Vuonna 2016 hän voitti SM-kisoissa pronssia suurmäessa ja sijoittui kahdeksanneksi normaalimäessä. Hän voitti pienmäen Suomen-mestaruuden 2017 ja oli normaalimäessä kuudes. Hän sai kesä-SM-kilpailussa pronssia 2017.
Berezin B-20

Berezin B-20 oli Neuvostoliiton ilmavoimien käyttämä 20 mm:n konetykki toisen maailmansodan aikana. Suunnittelija oli Mihail Berezin. Tykkityyppi kehitettiin raskaasta Berezin UB -konekivääristä. B-20 oli maan tuon aikaisen suunnitteluperiaatteen mukaan suorituskykyynsä verrattuna kevyt.
Berezin UB ja ŠVAK -raskaat konekiväärit kehitettiin ilmavoimien standardiaseiksi. Berezin UB otettiin tuotantoon, sillä ase käytti samaa patruunaa kuin maavoimien DŠK ja oli rakenteeltaan yksinkertaisempi kuin ŠVAK. Berezin UB oli ilmavoimien pääase hävittäjissä että pommittajissa ŠVAK, ja myöhemmin B-20-tykin ohella.
B-20 on kaasumäntätoiminen ja vyösyöttöinen ase. Ase painoi 26 kg. Kaliperi oli 20 × 99 mm R (laippakantainen) ja ammuksen lähtönopeus oli 860 m/s. Tulinopeus oli 800 ls/min. Vastaaviin aseisiin verrattuna tulinopeus oli merkittävästi parempi, koska suunnittelussa painotettiin todennäköistä käyttömäärää kestoiän sijaan.
Tykkiä käytettiin erilaisissa asennuksissa sekä synkronoituna ampumaan potkurikehän läpi että vapaasti ampuvana. Berezin korvasi ŠVAK-tykin tuotantolinjoilla 1944 eteenpäin. Sitä käytettiin esimerkiksi Jakovlev Jak-9 -hävittäjässä sylinterikansien väliin asennettuna ampumaan potkurinavan läpi sekä Lavotškin La-7 -hävittäjässä synkronoituna.
Berezinin rakenteeseen pohjautuva 23 mm "VJa" -tykki tuli Berezinin rinnalle ja korvasi tämän sodan jälkeen.
Puukemia

Puukemia on orgaanisen kemian osa-alue, joka tutkii puun kemiallista koostumusta, puun rakenneosien reaktioita ja puunjalostusta (mm. sellunkeitto ja paperinvalmistus). 
Historia ja tutkimusalat.
Puukemian tutkimukselle Suomessa antoi varsinaisen sysäyksen talvi- ja jatkosodan aikainen tarvikepula. Tuolloin jouduttiin muiden materiaalien puutteessa keksimään korvaavia ratkaisuja puusta. Sodanaikainen tutkimustyö hyödytti alan kehitystä myös sotien jälkeen. Professori Eero Sjöström oli aikakauden merkittävä puukemian tutkija ja hän myös kirjoitti merkittävän osan alan suomenkielisestä oppikirjallisuudesta. 
Puukemian tutkimus on perinteisesti käsitellyt niin sanottujen puun pääkomponenttien eli selluloosan, hemiselluloosan ja ligniinin kemiallista tutkimusta. Sen ohella on tutkittu niin kutsuttuja sivukomponentteja, kuten mäntyöljyjä ja terpeenejä. 
Tutkimus ja koulutus.
Puukemian koulutusta Suomessa on pitkään järjestänyt Aalto-yliopiston Teknillisen korkeakoulun puunjalostustekniikan osasto, joka on myös alan merkittävä tutkimusyksikkö. Nykyisin koulutus TKK:ssa tunnetaan puunjalostuksen kemian nimellä. TKK:n ohella puukemian tutkimusta on tehty Jyväskylän yliopistossa, jossa alan tutkimusta on pitkään tehnyt professori Raimo Alén.
Loukussa (televisiosarja)

Loukussa () on islantilainen televisiosarja. Sarjassa talvimyrsky pyyhkäisee yli Itä-Islannissa sijaitsevan pikkukaupungin samalla kun vuonosta löydetään paloitellun ruumiin torso. Muutaman sadan asukkaan Seyðisfjörðurin kylä ja kolme poliisia jäävät loukkuun viikkokausiksi, kun lumi eristää kylän. Sarjan päähenkilö on murhatutkimuksia johtava poliisipäällikkö Andri (Ólafur Darri Ólafsson). Suomessa sarjan esittäminen alkoi Yle Fem -kanavalla 2. helmikuuta 2016. Toisen tuotantokauden ensi-ilta oli Suomessa 17. kesäkuuta 2019.
Juoni.
Poliisipäällikkö Andri ei ole kiireinen mies. Asukkaat tuntevat toisensa eikä salaisuuksia ole. Pikkukaupunki sijaitsee kauniissa vuonomaisemassa, ja satamatoimintaa ja kauppaa suunnitellaan laajennettavaksi.
Pian kaikki muuttuu, kun kalastajat löytävät vuonosta ruumiin, josta puuttuu pää ja kädet. Miehen ruumiissa on useita pistohaavoja. Andri epäilee, että murhaaja piileksii kaupunkiin saapuneessa matkustajalaivassa, ja päättää eristää matkustajat. Tapaus on ratkaistava pikaisesti. Kapteeni kuitenkin estää poliisia tutkimasta laivaa. Reykjavíkista ei saada apua hurjan lumimyrskyn takia, ja Andri joutuu selvittämään asiaa kahden kollegansa kanssa.
Esitykset.
Sarja on ollut suuri kansainvälinen menestys. Sarjan budjetti oli noin 7 miljoonaa euroa ja sarja on islantilaisten suurin draamasatsaus kautta aikojen. Suomen lisäksi sarja on myyty muun muassa Yhdysvaltoihin, Isoon-Britanniaan, Saksaan, Ranskaan ja Norjaan.
Ylinen Kirjasjärvi

Ylinen Kirjasjärvi on Pirkanmaalla Parkanossa Kirjaskylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kovesjoen valuma-alueeseen. Ylinen Kirjasjärvi on osa Laholuoman valuma-aluetta.
Maantietoa.
Järven pituus on 1,0 kilometriä, leveys 600 metriä ja sen pinta-ala on 31 hehtaaria. Se sijaitsee Kelkkasuon luoteispuolella laajan tiheästi ojitetun suoalueen keskellä. Järveen laskee lukuisia suo-ojia ja yksi niistä toimii myös Rapalammen laskuojana. Järven oma laskuoja lähtee sen eteläpäästä ja se laskee 200 metriä Aliseen Kirjasjärveen. Järvessä on kaksi pientä saarta, joista toinen sijaitsee järven selällä ja on 50 metriä pitkä. Rantaviivan pituus on 3,3 kilometriä. Ranta on suurimmaksi osaksi suota, jossa on joitakin morenimaan kaistaleita. Näihin kohtiin on rakennettu yli kymmenen vapaa-ajan asuntoa. Niille johtaa tiet yhdystieltä 13245 haarautuvalta kylätieltä.
Historiaa.
Järven laskuoja on piirretty jo vuoden 1959 painettuun peruskarttaan viivoittimen suorana kaivettuna ojana. Se oli silloin järvien välisen suon ainoa oja.
BK Zenit Pietari

BK Zenit Pietari on koripalloseura Venäjän Pietarista. Sen suora edeltäjä oli vuonna 2003 perustettu Moskovan seudun Dynamo. Vuonna 2007 Zenit, tuolloin Triumf Ljubertsy, otti Dynamon sarjapaikan. Vuonna 2014 seura muutti Pietariin ja sai nykyisen nimensä. Zenit pelaa kotiottelunsa Sibur Arenalla.
Kaudella 2013–2014 Triuf hävisi EuroChallengen loppuottelussa Pallacanestro Reggianalle. Se on pelannut myös VTB-liigassa ja Eurocupissa.
Zenitissä pelanneita.
Lähde:
Jari Ala-Maskala

Jari Ala-Maskala (s. 8. kesäkuuta 1961) on suomalainen kilpauransa lopettanut koripalloilija.
Ala-Maskala pelasi Tampereen Pyrinnössä miesten SM-sarjassa kaudella 1981–1982. Runkosarjassa hänelle kirjattiin 35 ottelussa keskiarvoiksi 0,2 pistettä ja 0,1 levypalloa. Pyrintö sijoittui runkosarjassa kuudenneksi ja kohtasi puolivälierissä Torpan Pojat, jolle se hävisi 0–2-otteluvoitoin.
Arto Kokkola

Arto Kokkola (s. 11. kesäkuuta 1960) on suomalainen kilpauransa lopettanut koripalloilija.
Kokkola pelasi Tampereen Pyrinnössä miesten SM-sarjassa kaudella 1982–1983 yhden ottelun, jossa hänelle kirjattiin 17 pistettä ja kymmenen levypalloa. Pyrintö sijoittui runkosarjassa yhdeksänneksi.